Diari Oficial de la Generalitat Valenciana


Sumari del DOGV 3332, del 17-09-1998 (1998/7798)

ORDRE de 9 de setembre de 1998, del conseller de Medi Ambient sobre delegació de funcions en el secretari general i altres òrgans de la Conselleria de Medi Ambient.
--------------------------------------------------------------------------------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7798


Data del document
:   09-09-1998

Organisme emissor
:   Conselleria de Medi Ambient

Tipus de document
:   Ordre

Correcció d'errades

Anàlisi jurídica

ORDRE de 9 de setembre de 1998, del conseller de Medi Ambient sobre delegació de funcions en el secretari general i altres òrgans de la Conselleria de Medi Ambient. [1998/7798]
  
Mitjançant l'Ordre de 10 de juny de 1997, es van delegar atribucions en el secretari general i els directors generals de la Conselleria de Medi Ambient. L'experiència del temps transcorregut aconsella la modificació de les delegacions allí establides per tal d'aconseguir la màxima agilitat i eficàcia administrativa.
  
Per tant, fent ús de les facultats que em confereixen els articles 68.1 i 35 de la Llei de la Generalitat Valenciana 5/1983, de 30 de desembre, de Govern Valencià, i considerant convenient delegar determinades atribucions,
  
ORDENE
  
Article primer
  
Es deleguen en el secretari general de la Conselleria, dins del seu àmbit funcional, les atribucions següents:
  
a) L'autorització i disposició dels despeses dels capítols IV i VII del programa Direcció i Serveis Generals, per import inferior a 1.000.000 de pessetes, tret dels corresponents a les subvencions concedides d'acord amb l'article 45.c i 45.d del Text Refós de la Funció Pública Valenciana.
  
b) L'exercici de les facultats ordinàries en matèria de contractació administrativa en els expedients de contractació la quantia dels quals no supere els 11.556.813 de pessetes, inclosa la devolució de les fiances contingudes en els articles 36 a 48 de la Llei de Contractes de les Administracions Públiques.
  
c) L'autorització de despeses, disposició, liquidació de crèdits exigibles i les sol·licituds d'ordenació de pagaments, incloent-hi l'aprovació dels justificants necessaris per a pagar els capítols II i VI en la mateixa quantia.
  
d) L'autorització de despeses, disposició i liquidació del crèdit exigible i sol·licituds d'ordenació de pagaments del capítol I.
  
e) L'aprovació o conformitat de qualsevol document comptable que calga en l'execució dels pressupostos de despeses i ingressos.
  
f) L'aprovació dels expedients de modificació de crèdits que siguen competència d'aquesta Conselleria segons els límits legals i pressupostaris vigents, com també les propostes d'aprovació d'aquells expedients de modificació de crèdits, l'aprovació dels quals corresponga a altres òrgans de la Generalitat Valenciana.
  
Article segon
  
Es deleguen en els directors generals de la Conselleria de Medi Ambient, a cadascun d'ells dins del seu respectiu àmbit funcional, les següents competències:
  
a) L'exercici de les facultats ordinàries en matèria de contractació administrativa, corresponents al seu àmbit funcional en els expedients de contractació, la quantia dels quals no supere els 17.201.818 de pessetes, inclosa la devolució de les fiances contingudes en els articles 36 a 48 de la Llei de Contractes de les Administracions Públiques.
  
b) L'autorització de despeses, disposició, liquidació de crèdits i les sol·licituds d'ordenació de pagaments, incloent-hi l'aprovació dels justificants necessaris per a pagar els capítols II i VI en la mateixa quantia.
  
c) L'aprovació o conformitat de qualsevol document comptable que calga en l'execució dels pressupostos de despeses i ingressos.
  
Article tercer
  
Es deleguen en els directors territorials de la Conselleria de Medi Ambient l'autorització de despeses, disposició i liquidació de crèdits exigibles corresponents als contractes menors dels capítols II i VI del pressupost de despeses assignat per la Secretaria General als seus respectius centres gestors, d'acord amb les normes de gestió que es dicten per a cada exercici. Així mateix, es delega la liquidació de crèdits exigibles del capítol II derivats de qualsevol expedient de contractació igualment corresponents als seus centres gestors.
  
Article quart
  
Es deleguen en el secretari general i en els directors generals de la Conselleria de Medi Ambient les facultats de nomenar director d'obra o treball i de designar representants de l'administració en la seua recepció, respecte a aquelles obres o treballs que es realitzen a càrrec dels seus respectius programes i siguen d'àmbit supraprovincial. També es delega la facultat perquè actuen ells mateixos com a representants de l'administració. Els indicats nomenaments s'hauran d'atorgar necessàriament a favor de perso
  
nes distintes.
  
Article cinqué
  
Es deleguen en els directors territorials de la Conselleria de Medi Ambient les facultats de nomenar director d'obra o treball i de designar representants de l'administració en la seua recepció, respecte a aquelles obres o treballs que es realitzen en la seua respectiva província. També es delega la facultat perquè actuen ells mateixos com a representants de l'administració. Els indicats nomenaments s'hauran d'atorgar necessàriament a favor de persones distintes.
  
Article sisé
  
Les resolucions que es dicten en virtut de la delegació conferida en els articles anteriors esgotaran la via administrativa de conformitat amb el que estableixen els articles 13.4 i 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article seté
  
Sempre que es faça ús de la delegació de funcions continguda en aquesta ordre, s'haurà de fer constar el dit extrem en la resolució adoptada, segons estableixen els articles 68.6 de la Llei de la Generalitat Valenciana 5/1983, de 30 de desembre, de Govern Valencià, i 13.4 de l'esmentada Llei 30/1992.
  
Article vuité
  
La delegació d'atribucions que es disposa en aquesta ordre no serà obstacle perquè el conseller de Medi Ambient puga advocar el coneixement i resolució dels assumptes que considere oportuns. Així mateix, podrà revocar-la en qualsevol moment, de conformitat amb el que estableix l'article 68.5 de la Llei 5/1983, de 30 de desembre, de Govern Valencià.
  
DISPOSICIÓ DEROGATÒRIA
  
Queda derogada l'Ordre de 10 de juny de 1997 del conseller de Medi Ambient sobre delegació de funcions en el secretari general i altres òrgans de la Conselleria.
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de setembre de 1998
  
El conseller de Medi Ambient,